EkBass/fiwiki-20250220-pages-articles huggingface dataset:
Nostakaa Titanic!

Nostakaa Titanic! () on yhdysvaltalaisen menestyskirjailija Clive Cusslerin kolmas Dirk Pitt -romaani ja hänen ensimmäinen bestseller-romaaninsa. Kirja julkaistiin Yhdysvalloissa vuonna 1976. Vuonna 1980 romaanin pohjalta sai ensi-iltansa samanniminen elokuva, jonka ohjasi Jerry Jameson. ==Juoni== Nostakaa Titanic! on tieteistarinan kaltainen tekniikkaa ihannoiva teos kylmän sodan ajoilta. Teos sijoittuu julkaisuajankohtansa lähitulevaisuuteen vuosiin 1987-1988, jolloin Yhdysvaltain armeija tarvitsee kipeästi mannertenvälisiltä ohjuksilta suojaavan puolustusaseen rakentamiseen bysanium-nimistä harvinaista alkuainetta. Bysaniumia ei voida valmistaa laboratorioissa ja maailman tiettävästi ainoa esiintymä Novaja Zemljalla on louhittu tyhjäksi vuosina 1911-1912\. NUMA jäljittää Novaja Zemljalta louhitun bysanium-esiintymän olinpaikan, jolloin selviää, että lasti mitä ilmeisimmin lepää Titanicin hylyssä Atlantin valtameren pohjassa 4 000 metrin syvyydessä. Jotta armeija saisi bysaniumin haltuunsa, on sen suoritettava mahdoton tehtävä ja nostettava Titanic vetisestä haudastaan. Nosto-operaation onnistuttua kuvioihin liittyvät myös Neuvostoliiton vakoojat, jotka kaappaavat Titanicin myrskyn silmässä. Loppujen lopuksi Pitt ystävineen nujertaa venäläiset ja hinaa Titanicin New Yorkin satamaan. Tällöin käy ilmi ettei bysanium olekaan laivassa, vaan se löytyy lopulta pieneltä Southbyn hautausmaalta läheltä Southamptonia, jonne se oli ennen Titanicin lähtöä kätketty hämäyksenä. Ohjuspuolustusjärjestelmä toteutetaan ja kylmä sota päättyy mannertenvälisten ydinaseiden tullessa tarpeettomiksi. ==Kirjan, elokuvan ja todellisuuden erot== Sekä kirjassa että elokuvassa merenpohjassa makaava Titanicin hylky on yhtenä kappaleena. Vuoden 1912 jälkeen virallinen versio haaksirikosta oli, että Titanic oli uponnut yhtenä kappaleena – tämä siitäkin huolimatta että useat matkustajat olivat nähneet laivan notkahtavan tai jopa katkeavan upotessaan. Lopullinen totuus paljastui vasta vuonna 1985, kun tohtori Robert Ballard löysi Titanicin hylyn. Kirja julkaistiin 1976 ja elokuva 1980, joten hylyn todellinen tila ei tuolloin ollut tiedossa. == Vastaanotto == The Baltimore Sun -lehden Robert Aptapton kirjoitti teoksesta kielteisen arvion lokakuussa 1976. Aptaptonin mukaan teos on kehnosti kirjoitettu ja sen henkilöhahmot puhuvat kuin sarjakuvassa, eikä sitä voi edes pitää kirjallisuutena. Hän myös ihmettelee teoksen Publisher’s Weekly -lehdessä saamaa hyvin myönteistä arviota. Myös muissa arvosteluissa teoksen dialogia pidettiin epäuskottavana. The Christian Science Monitor ja Library Journal arvioivat teoksen myönteisesti. == Lähteet == Luokka:Seikkailuromaanit Luokka:Jännitysromaanit Luokka:Vuoden 1976 kirjat Luokka:Clive Cusslerin romaanit Luokka:Titanic
Adverbiaali

Adverbiaali on yleisnimitys lauseenjäsenille, jotka ilmaisevat esimerkiksi aikaa, paikkaa, suhtautumista tai tapaa. Ne voivat olla myös muissa sijamuodoissa kuin nominatiivissa, genetiivissä tai partitiivissa (niin sanotut kieliopilliset sijat).http://kaino.kotus.fi/cgi- bin/julk1/termit.cgi?h_id=aCHEJGCII Jos sana tai lauseke selvästi määrittää verbiä, mutta ei ole objekti, subjekti tai predikatiivi, se on adverbiaali. Adverbiaaleja on eri tyyppejä, jotka voivat ilmaista esimerkiksi aikaa, paikkaa, tapaa, määrää tai ehtoa. Adverbiaali voi olla monessa eri sijamuodossa sen mukaan, mikä tehtävä sillä on. Myös kokonainen lause voi esiintyä adverbiaalina: ”Jään kotiin, jos sataa.” Adverbiaali löytyy kysymällä missä, milloin, miten tai miksi jotakin tapahtuu. Adverbiaalit lihavoitu: :: Iloinen maalari maalaa ahkerasti isoa taloa kesällä. :::”Maalari” on lauseen subjekti, ”maalaa” on predikaatti ja ”taloa” on objekti. ”Iloinen” ja ”iso” ovat substantiivien määritteitä. ::Tänään presidentti ehkä puhuu asiasta eduskunnassa. ::Hän vastasi kysymykseen. ::Eilen illalla hän puhui minun kanssani asiasta monta tuntia. == Katso myös == * Adverbi * OSMA (objektin sijainen määrän adverbiaali) == Lähteet == Luokka:Sijamuodot Luokka:Lauseenjäsenet Luokka:Seulonnan keskeiset artikkelit
Australsaaret

Australsaaret ovat saariryhmä Ranskan Polynesiassa, Tyynellämerellä. Saariryhmää kutsutaan joskus myös nimellä "Tubuaisaaret" ryhmään kuuluvan Tubuain saaren mukaan. Ryhmän muut saaret ovat Îles Maria, Rimatara, Rurutu, Raevavae, Rapa ja Marotiri. Niistä Îles Maria ja Marotiri ovat asumattomia. Yhteensä saarien asukasluku oli 7 233 vuoden 2017 väestönlaskennassa. Rapa ja Marotiri sijaitsevat syrjässä muista Australsaarista ja niitä pidetään joskus omana saariryhmänään, Bass-saarina. == Historia == pienoiskuva|vasen|Kartta Australsaarista Australsaaret oli kaikista Ranskan Polynesian saariryhmistä viimeinen, joka asutettiin. Sen ensimmäiset asukkaat saapuivat Tahitilta 1000–1300-luvuilla. Eurooppalaiset löysivät saaret 1700-luvulla. Saarista ensimmäisenä löydettiin Rurutu, jonka James Cook näki vuonna 1769. Raevavae löydettiin vuonna 1775, Tubuai vuonna 1777, Rapa vuonna 1791 ja Rimatara vuonna 1811. Saaret ovat kuuluneet Ranskalle 1800-luvulta lähtien. == Kielet == Saarilla puhutaan tubuain eli australin kieltä, josta jokaisella asutetulla saarella on oma murteensa. Rapan saarella puhutaan rapaa, jota myös pidetään joskus tubuain murteena. == Lähteet == Luokka:Ranskan Polynesian saaret
Kalimenkylä

Kalimenkylä eli Kalimeenkylä on Oulun kaupunginosa ja kylä Kellon suuralueella entisen Haukiputaan kunnan alueella Oulu–Tornio-rautatien ja Nelostien itäpuolella, Kalimeenojan varrella. Kylän asukasluku on noin . Kaupunginosan keskus on omakotitalokylä lähellä Oulun ja Haukiputaan palveluita. Lähimmät taajama-alueet ovat Ritaharju, Pateniemi ja Kello. == Lähteet == == Aiheesta muualla == Luokka:Haukipudas Luokka:Oulun kaupunginosat
Gambiersaaret

Gambiersaaret ovat saariryhmä Ranskan Polynesiassa, Tyynellämerellä. Saarilla on yhteensä noin 1 400 asukasta (2012). Ryhmän suurin saari on Mangareva, jolla sijaitsee myös ryhmän suurin kaupunki, Rikitea. Pienempiä saaria ryhmässä ovat muun muassa Akamaru, Angakauitai, Aukena, Kamaka, Kouaku, Makapu, Makaroa, Manui, Mekiro, Taravai, Kauku, Papuri, Puaumu, Totegengie sekä Tokoruasaaret. Saaret sijaitsevat 1 600 kilometriä Tahitilta itäkaakkoon, juuri Kauriin kääntöpiirin pohjoispuolella. Ensimmäisenä eurooppalaisena saaret löysi vuonna 1797 kapteeni James Wilson, joka antoi niille nimen amiraali Gambierin mukaan. Saarten asukkaat puhuvat mangarevan kieltä. == Lähteet == == Aiheesta muualla == 200px|thumb|left|Kartta Gambiersaarista Luokka:Ranskan Polynesian saaret
Marquesassaaret

Marquesassaaret ovat saariryhmä Ranskan Polynesiassa, Tyynellämerellä. Se jakautuu kahteen pienempään ryhmään, pohjoisiin ja eteläisiin Marquesassaariin. Pohjoiset Marquesassaaret ovat Eiao, Hatutu, Motu Iti, Motu Oa, Motu One, Nuku Hiva, Ua Huka ja Ua Pu. Eteläiset Marquesassaaret ovat Fatu Hiva, Fatu Huku, Hiva Oa, Moho Tani, Motu Nao, Tahuata ja Terihi. Saaret sijaitsevat noin 1 200 km Tahitilta koilliseen. Saaret ovat vuoristoisia ja korkeimmat huiput kohoavat 1200 metriin. Marquesassaarten suurin kaupunki ja pääkaupunki on Tai o Hae, joka sijaitsee Nuku Hivan saarella. Entinen pääkaupunki Atuona sijaitsee Hiva Oan saarella. left|thumb|200px|Kartta Marquesassaarista Marquesassaarien asukasluku oli 9 835 vuoden 2017 väestönlaskennassa. Saarilla on neljä lentokenttää. Ne sijaitsevat Nuku Hivan, Ua Pun, Ua Hukan ja Hiva Oan saarilla. Saarilla puhutaan kahta kieltä: pohjoismarquesasia ja etelämarquesasia. Jokaisella asutulla saarella on oma murteensa. == Lähteet == == Aiheesta muualla == Luokka:Ranskan Polynesian saaret
Proviisori

Proviisori on Suomessa farmasian alalla ylemmän korkeakoulututkinnon suorittanut laillistettu terveydenhuollon ammattihenkilö. Valtaosa proviisoreista työskentelee apteekissa. Proviisorin on kuitenkin mahdollista työllistyä myös mm. viranomaistehtäviin, lääketeollisuuteen tai sairaala- apteekkiin. Proviisorin työ on tyypillisesti esihenkilö- tai asiantuntijatyötä. Proviisorin tutkintoa edellytetään Suomessa myös apteekin omistamiseen eli apteekkarina toimimiseen. == Proviisorin koulutus == Proviisorin tutkinto vastaa laajuudeltaan maisterin tutkintoa. Kansainvälisesti tutkinnosta voidaankin käyttää esimerkiksi nimitystä M.Sc. Pharm. Tutkinto suoritetaan kolmivuotisen farmaseutin tutkinnon jälkeen. Tutkinnon laajuus on 120 opintopistettä ja tavoiteaika sen suorittamiseen on kaksi vuotta. Tutkinto koostuu aineopinnoista ja syventävistä opinnoista, joihin lukeutuu myös maisterintutkielma. Opetusta järjestetään Helsingin yliopistossa, Itä-Suomen yliopistossa ja Åbo Akademissa. Proviisorin tutkintoa edellytetään farmasian alan jatko-opintoihin hakeutuessa. Farmasian alan jatkotutkinto on farmasian tohtori. == Proviisorin tehtävänkuva == Valtaosa, noin 54 % proviisoreista työskentelee avoapteekeissa, eli tavallisissa apteekeissa joiden tehtäviin kuuluu lääkkeiden toimittaminen kuluttajille ja niiden oikeaoppisen käytön neuvonta. Seuraavaksi suurin työllistäjä on lääketeollisuus ja lääketukkukauppa, joissa työskentelee noin 25 % proviisoreista. 13 % toimii valtion, Kelan tai yliopistojen palveluksessa. Terveydenhuollossa eli sairaala-apteekeissa ja terveysasemien lääkekeskuksissa työskentelee noin 8 % proviisoreista. Toimisektorista riippumatta proviisorin työ on usein luonteeltaan esihenkilö- ja asiantuntijatyötä. Apteekeissa proviisorit työskentelevät tyypillisimmin esihenkilötehtävissä. Heidän työnkuvaansa kuuluu asiakaspalvelu- ja lääkeneuvontatehtävien lisäksi usein myös henkilöstöhallintoa, koulutustehtäviä sekä liiketoimintaan liittyviä tehtäviä. Kokeneen proviisorin on myös mahdollista yrittää hakea omaa apteekkilupaa, eli pyrkiä apteekkariksi. Terveydenhuollossa tehtäviin voi lukeutua esimerkiksi lääkehoitojen arvioinnit, lääkkeiden logistiikasta vastaaminen ja sairaala-apteekin tai lääkekeskuksen esihenkilötehtävät. Työtä saatetaan tehdä myös sairaalan osastoilla osana moniammatillista tiimia. Lääketeollisuudessa työnkuva voi liittyä esimerkiksi lääkkeiden valmistukseen ja lääketehtaan toimintaan liittyvään laadunvarmistukseen, lääke-erien myyntiin vapauttamiseen, myyntilupahakemusten käsittelyyn, lääketurvatoimintaan tai lääkkeiden markkinointiin. Lääketukkukaupassa tehtävät voivat liittyä logistiikkaan, myyntiin ja markkinointiin. Proviisorille mahdollisia viranomaistehtäviä ovat esimerkiksi lääkkeiden myyntilupien käsittely ja myöntäminen, apteekkien ja lääketehtaiden valvonta- ja tarkastustehtävät, lääkekorvaushakemuksien käsittely ja korvausoikeuksien myöntäminen. Yliopistoissa proviisoreja työskentelee koulutus- ja opetustehtävissä. == Lähteet == == Aiheesta muualla == * Proviisoriyhdistys * Apteekkariliitto * Farmasialiitto Luokka:Yliopistotutkinnot Luokka:Farmasia Luokka:Terveydenhuollon ammatit
Wollongong

Wollongong on noin 260 000 asukkaan kaupunki Sydneyn eteläpuolella Australiassa. Wollongong on Australian yhdeksänneksi suurin kaupunki, ja se on myös merkittävä yliopistokaupunki. Kaupunki sijaitsee luonnonkauniilla Illawarran alueella Uudessa Etelä-Walesissa noin 85 kilometriä Sydneystä etelään. Australian pääkaupunkiin Canberraan on matkaa 242 kilometriä. Luonnonkauniit Southern Highlandsin ylängöt ja Australian etelärannikko ovat suosittuja matkailukohteita samoin kuin kaupungissa sijaitseva tiedekeskus. Wollongong perustettiin vuonna 1816, ja siitä tuli kaupunki vuonna 1942. Kaupungissa on louhittu runsaasti kivihiiltä, vaikka 1900-luvun loppupuolella hiilituotanto hiipui aiemmin tärkeän terästuotannon ohella. Muita kaupungille tärkeitä teollisuudenaloja ovat esimerkiksi kemikaalien, koneiden ja metallituotteiden valmistus. == Lähteet == == Aiheesta muualla == * Wollongong City Council *
Apteekkari

Apteekkari on apteekin johtaja ja lääkehuollon asiantuntija. Avohuollon apteekeissa apteekkarit toimivat itsenäisinä yrittäjinä. Apteekkarin työssä yhdistyvät tieteellinen asiantuntemus ja liiketaloudellinen ajattelu. Apteekkari kantaa ympärivuorokautista vastuuta apteekin toiminnasta ja taloudesta sekä potilasturvallisuudesta. Apteekkarilta vaaditaan laajaa lääkealan tuntemusta ja kykyä soveltaa sitä käytäntöön. Hänen on jatkuvasti seurattava lääkealan tieteellistä kehitystä sekä siihen liittyvien lakien ja säädösten muutoksia. Hänen on hallittava yritysjohtamisen taidot. Työ vaatii myös asiakaspalvelutaitoja. Yrittäjäksi aikova laillistettu proviisori voi hakea avointa apteekkilupaa toimittuaan useita vuosia apteekissa tai lääkehuollon eri tehtävissä. Lääkelaissa määritellään luvan edellytykset. Päteviä hakijoita on tavallisesti jopa kymmeniä. Lupa myönnetään sille, jolla Lääkealan turvallisuus- ja kehittämiskeskus Fimea arvioi olevan parhaat ammatilliset ja taloudelliset edellytykset apteekkitoiminnan ylläpitämiseen. == Työtehtävät == Apteekkari vastaa apteekin taloudesta, henkilöstöhallinnosta ja toiminnasta. Olennainen osa työtä on toimintaympäristössä ja lääkealalla tapahtuvan kehityksen seuraaminen sekä sen suunnitella, miten apteekin tulisi vastata muutoksiin. Yksityisessä apteekissa apteekkari vastaa lääkehuollon kehittämisestä, jossa liiketaloudellinen ajattelu yhdistyy tieteelliseen asiantuntemukseen. Henkilökunnan esimiehenä hän valvoo apteekkityötä ja päättää muun muassa työnjaosta. Keskeistä apteekkarin työssä on asiakaspalvelun kehittäminen, ja apteekkarit osallistuvat itsekin asiakaspalveluun. Osa apteekkarin työtä on yhteyksien hoitaminen lääkehuollon tahoihin ja paikalliseen terveydenhuoltoon. Työhön kuuluvat myös opetus- ja koulutustehtävät. Sairaala-apteekissa apteekkari toimii johtotehtävissä. Hänellä on vastuu laitoksen lääkehuollon järjestämisestä ja organisoinnista. Niissä apteekkari tekee tutkimusta tai selvittely- ja kehittämistyötä lääkehuollon palvelujen kehittämiseksi. Yliopistollisten sairaaloiden apteekeissa tehdään laajempaa tutkimusta ja harjoitetaan julkaisutoimintaa, jonka johdossa on apteekkari. Yksittäisten yliopistoapteekkien toiminnasta vastaavat apteekinhoitajat. == Työpaikat == Yksityisten apteekkien apteekkarit toimivat itsenäisinä yrittäjinä. Helsingin ja Kuopion yliopistojen apteekit toimivat yliopistojen alaisina. Niiden ja niiden sivuapteekkien johtajana toimii proviisori, jota kutsutaan apteekinhoitajaksi. Sairaala-apteekkien apteekkarit ovat tulosyksiköiden johtajia. == Lähteet == == Aiheesta muualla == * Luokka:Seulonnan keskeiset artikkelit
Farmaseutti

Farmaseutti on farmasian alan alemman korkeakoulututkinnon yliopistossa suorittanut laillistettu terveydenhuollon ammattihenkilö. Farmaseutit työskentelevät etenkin sellaisissa tehtävissä, joissa tarvitaan lääkkeiden tai lääkehoitojen asiantuntemusta. Pääosa farmaseuteista työskentelee apteekeissa asiakaspalvelutehtävissä. Lisäksi farmaseutteja työskentelee lääketukkukauppojen, lääketeollisuuden, terveydenhuollon ja valtion palveluksessa tai yrittäjinä. == Koulutus == Farmaseutin tutkinto vastaa laajudeltaan yliopistollista kandidaatintutkintoa (180 op.) ja se suoritetaan yleensä kolmessa vuodessa. Farmaseutteja koulutetaan Suomessa kolmessa eri yliopistossa: Helsingin yliopistossa, Itä-Suomen yliopistossa ja Åbo Akademissa. Opinnot koostuvat useista farmaseuttisista oppiaineista. Farmaseutin opintoihin sisältyy farmaseuttista kemiaa, farmaseuttista biologiaa, farmasian teknologiaa, biofarmasiaa, farmakokinetiikkaa, farmakologiaa ja toksikologiaa. Lisäksi opintoihin sisältyy puolen vuoden ammatillinen harjoittelu, josta osa tulee suorittaa avoapteekissa. Osa harjoittelusta on mahdollista suorittaa myös sairaala-apteekissa. == Farmaseutit työelämässä == Farmaseuteista jopa 85 % työskentelee niin sanotuissa avoapteekeissa, eli tavallisissa apteekkiliikkeissä, joiden tehtävä on luovuttaa lääkkeitä kuluttajien käyttöön, ja tarjota neuvontaa lääkkeiden oikeaoppisesta käytöstä. Noin 9 % työskentelee terveydenhuollossa - lähinnä sairaala-apteekeissa ja lääkekeskuksissa, jotka vastaavat sairaaloiden ja terveyskeskusten lääkehuollosta. 4 % työskentelee lääketeollisuuden tai lääketukkukaupan palveluksessa ja 2 % valtion, Kelan tai yliopistojen palveluksessa. Farmaseutin tyypilliset työtehtävät apteekeissa sisältävät asiakaspalvelua, joka liittyy etenkin itsehoito- ja reseptilääkkeiden oikeaoppisen käytön neuvontaan. Lisäksi apteekkifarmaseutin työnkuva saattaa sisältää esimerkiksi lääkehoitojen arviointia ja lääkevalmisteiden valmistusta. Terveydenhuollossa työtehtävät liittyvät lääkehoitojen arviointiin sekä lääkkeiden logistiikkaan, valmistukseen ja käyttökuntoon saattamiseen. Työtä saatetaan tehdä myös sairaalan osastoilla osana moniammatillista ryhmää. Lääketeollisuudessa työnkuvaan voi kuulua esimerkiksi laadunvarmistukseen tai lääke-erien myyntiin vapauttamiseen liittyvät tehtävät ja lääketurvatoiminta. Lääketukkukaupassa työtehtävät liittyvät tyypillisesti joko logistiikkaan tai lääkkeiden myyntiin ja markkinointiin. Farmaseuttisia viranomaistehtäviä ovat esimerkiksi lääketehtaiden ja apteekkien valvontaan liittyvät tehtävät sekä lääkekorvaushakemuksien käsittely ja korvauspäätösten tekeminen. == Katso myös == * Apteekkari * Proviisori * Lääketeknikko == Lähteet == luokka:farmasia luokka:terveydenhuollon ammatit luokka:yliopistotutkinnot
Seurasaaret

Seurasaaret () ovat saariryhmä Ranskan Polynesiassa, Tyynellämerellä. Saaret jakautuvat kahteen pienempään ryhmään, Tuulenpuoleisiin ja Suojanpuoleisiin saariin. Saarilla oli yhteensä noin 235 500 asukasta vuoden 2012 väestönlaskennassa. Seura saarten nimessä tarkoittaa brittiläistä Royal Society -tiedeakatemiaa, jonka kunniaksi kapteeni James Cook nimesi saaret 1769. Saariryhmä koostuu seuraavista saarista: *Mehetia *Tahiti *Moorea *Maiao *Tetiaroa *Huahine *Bora Bora *Raiatea *Tahaa *Maupiti *Tupai *Mopelia *Scilly *Bellinghausen == Lähteet == Luokka:Ranskan Polynesian saaret
Haurei

Ahuréi (kutsutaan myös Haurei, Ha'urei tai Ha'uréi, viimeksi mainitut kaksi osoittavat myös, miten se lausutaan), on Rapan ja loppujen Ranskan Polynesian Bass-saarten pääkaupunki. Se sijaitsee Baie d'Ahuréi -lahden molemmilla puolilla. Haurei koostuu kahdesta esikaupunkialueesta: South Ahuréi eteläpuolella lahtea ja North Ahuréi pohjoispuolella. ==Lähteet== Luokka:Ranskan Polynesian kunnat
DNA Welho

DNA Welho Oy (entisiltä nimiltään PlusTV, Welho ja Helsinki Televisio Oy) oli DNA Oyj:n tytäryhtiö. Se oli Suomen suurin kaapelitelevisio-operaattori, joka välitti radio-, televisio-, maksutelevisio-, ja laajakaistapalveluita usealla eri jakelualustalla. DNA Oy osti Welhon liiketoiminnan Sanomalta 30. kesäkuuta 2010 voimaan astuneella kaupalla. ==Historia== * Vuonna 1973 perustetaan Helsingin Kaapelitelevisio Oy. Sen kaapeliverkon ensimmäinen osaverkko valmistuu Pasilaan vuonna 1975. Vuonna 1977 yhtiön nimeksi tulee Helsinki Televisio Oy.DNA Oy: Welhon historia * Vuonna 1978 Helsinki Televisio (HTV) käynnistää Euroopan ensimmäisen maksu-tv-kanavan, Viihdekanavan. * Vuonna 1982 yhtiö aloittaa Sky Channel -kanavan välittämisen verkossaan. Vuonna 1984 HTV:n verkkoon kytkettyjen kotitalouksien määrä ylittää 100 000\. * Syksyllä 1997 HTV alkaa tarjota kaapelimodeemipalveluja KAMU10-nimellä.Finnish Broadband Products - Requirements and Solutions: Helsinki Televisio cable network Vuonna 1999 yhtiön internetpalvelujen nimeksi tulee htvi, ja kaapelimodeemipalvelun laajentamista kiihdytetään. Vuonna 2000 internetpalvelut saavat nimen Welho. * HTV aloittaa digi-tv-lähetykset vuonna 2001 ja lopettaa analogiset lähetykset 1. maaliskuuta 2008. * Vuoden 2006 lopussa HTV aloittaa kaupalliset HDTV-lähetykset ensimmäisenä Suomessa.Digitoday 27.12.2006: Welho aloittaa tänään teräväpiirtolähetykset * Keväällä 2007 yhtiö aloittaa tv-palvelujen tarjoamisen ADSL-asiakkailleen IPTV-tekniikalla.Welhon iptv leviää koko pääkaupunkiseudulle Palvelu lopetettiin tammikuussa 2010. * Joulukuussa 2009 HTV aloittaa 3DTV-testilähetykset verkossaan. * 31. toukokuuta 2010 ilmoitetaan, että Welhon liiketoiminta siirtyy osaksi DNA Oy:tä. Kauppa astuu voimaan 30. kesäkuuta 2010, kun sille on saatu kilpailuviranomaisten ja valtioneuvoston hyväksynnät. Welho siirtyy osaksi DNA Oy:tä 1. heinäkuuta 2010 ja Sanomasta tulee samalla DNA:n toiseksi suurin omistaja 21 prosentin osuudella. * 6. helmikuuta 2014 ilmoitetaan, että DNA keskittää kaapeli- ja antenniverkon televisioliiketoiminnan sekä kiinteän verkon laajakaistaliiketoiminnan 1. maaliskuuta yhteen yhtiöön, jonka nimeksi tulee DNA Welho Oy. Antenniverkossa maksu-tv-palveluita tarjoava PlusTV (DigiTV Plus Oy) siirtyi syyskuussa 2013 DNA:n omistukseen. Osana DNA-konsernin viihdepalvelujen kehittämistä DNA yhdistää PlusTV:n ja DNA Welhon koko televisioliiketoiminnan sekä kiinteän verkon laajakaistaliiketoiminnan samaan yhtiöön. Samassa yhteydessä DigiTV Plus Oy:n nimi vaihtuu DNA Welho Oy:ksi.DNA yrityksenä * Vuodesta 2015 lähtien DNA- ja DNA Welho -tuotteet ovat olleet samaa tuoteperhettä. * DNA:n antennitelevisioverkon maksutelevisiotoiminta siirtyi Digitalle alkuvuonna 2020. ==Lähteet== ==Aiheesta muualla== * DNA:n palvelukeskukset | Itsepalvelu ja Minun palveluni * DNA:n kotisivut * Facebookin DNA Welho -sivut * https://www.dna.fi/radiokanavat Luokka:Maksu-tv Luokka:Suomalaiset laajakaistaoperaattorit Luokka:Suomalaiset Internet-palveluntarjoajat Luokka:Suomalaiset tietoliikenneyhtiöt Luokka:Suomalaiset televisioyhtiöt Luokka:DNA (yritys)
Tampereen Messu- ja Urheilukeskus

Tampereen Messu- ja Urheilukeskus (, TESC) on vuonna 1985 avattu, nykyisin viisi hallia käsittävä monitoimikeskus, joka sijaitsee Tampereella Härmälän kaupunginosassa entisen Härmälän lentokentän alueella ja Pirkkalan rajan tuntumassa. Messu- ja Urheilukeskus toimii yleisurheilun ja jalkapallon harjoittelu- ja kilpailuareenana sekä messujen, kokousten ja konserttien pitopaikkana. Keskuksessa harjoittelevat mm. SPL:n Tampereen piirin seurat ja Tampereen Pyrintö ry. Tampereen kaupunki omistaa hallin osakkeista noin 65 prosenttia ja Tampereen Messut loput. Tampereen Messu- ja Urheilukeskus Oy perustettiin vuonna 2005. Sen omistavat Tampereen kaupunki ja Tampereen Messut Oy. Messuohjelmistossa on 20 messutapahtumaa sekä ammattilaisille että suurelle yleisölle. TESCin tilaisuuksissa käy vuosittain lähes miljoona ihmistä. Tampereen Messu- ja Urheilukeskus on myös yleisurheilun, jalkapallon, futsalin ja salibandyn harjoittelu- ja kilpailukeskus. TESCissä on muun muassa 300-metrinen, kuusiratainen juoksurata ja täysimittainen jalkapallokenttä. Suurimman hallin katsomoon mahtuu 1 500 henkeä. == Messu- ja Urheilukeskuksen hallit == * A-halli eli Pirkkahalli on vuonna 1985 valmistunut jalkapallon sekä yleisurheilun juoksu- ja hyppylajien harjoittelupaikka. Kentän keskiosassa on tekonurmi, jota kiertää 6-ratainen, 300 metriä pitkä juoksurata. A-hallin katsomoon mahtuu 1 500 henkilöä. TESC * B-halli on vuonna 1927 valmistunut yleisurheilun heittolajien ja voimistelun harjoitteluhalli. * C-halli on vuonna 1998 valmistunut jalkapallon harjoitushalli, jossa on täysimittainen tekonurmikenttä. * D-halli on vuonna 2006 valmistunut futsalin ja salibandyn harjoitussali. * E-halli eli TähtiAreena on vuonna 2013 valmistunut halli, jossa on pidetään messuja, konsertteja ja yritystapahtumia. Halliin mahtuu 3 100 hengen konserttiyleisö. == Lähteet == == Aiheesta muualla == *Tampereen Messu- ja Urheilukeskus Oy *Esittely kaupungin sivuilla *Esittely Tampereoppaassa *Kuva D- ja C-hallista sekä Leonardo muistomerkistä (Kimmo Kaivanto) *Panoraamakuvia Tampereen Messu- ja Urheilukeskuksen sisätiloista – Virtuaalinen Tampereen kaupunkiopas: VirtualTampere.com Messu- ja Urheilukeskus Luokka:Suomen jalkapallohallit Luokka:Messukeskukset Luokka:Härmälä
Toimeenpanovalta

Toimeenpanovalta eli operatiivinen valta tarkoittaa kaikkea sellaista valtaa, mikä ei ole lainsäädäntövaltaa eikä tuomiovaltaa. Toimeenpano tarkoittaa lakien toimeenpanemista. Hallintokoneisto vastaa lakien toimeenpanosta eli hallinto siis toteuttaa lait käytännössä. Toimeenpanovalta on yksi perustuslaillisen vallankäytön kolmesta osa-alueesta, jolla vallankäytön kolmijakoa noudattavan valtion hallitus tai presidentti toimeenpanee käytäntöön esim. parlamentin säätämiä lakeja. Se on peräisin Montesquieun vallanjakoa koskevasta opista. == Lähteet == Luokka:Vallan kolmijako
Tuomiovalta

Tuomiovalta on yksi vallan lohkoista toimeenpano- ja lainsäädäntövallan ohella. Suomessa tuomiovaltaa käyttävät riippumattomat tuomioistuimet, joiden tehtävistä ja kokoonpanosta säädetään lailla. Tuomiovaltaa käytetään Suomessa yleisissä tuomioistuimissa ja yleisissä hallintotuomioistuimissa. == Katso myös == * Oikeuslaitos * Oikeusvaltio == Lähteet == Luokka:Vallan kolmijako Luokka:Politiikka Luokka:Oikeustiede
Reittiopas

Reittiopas (tai reittipalvelu) on matkustamista ja liikkumista helpottava sähköinen palvelu. Se etsii lähtö- ja määränpääpaikkojen välille sopivan reitin tiettyyn aikaan yhdistellen tarvittaessa eri kulkumuotoja. Reittioppaita tarjoavat esimerkiksi Matkahuolto ja Vr. Myös vesiliikenteeseen on saatavana reittioppaita, joita järjestävät jotkut järjestöt ja myöskin yksityishenkilöt. Reittiopaspalvelussa voi usein esittää toiveen kulkumuodosta, kävelymatkojen pituudesta, nopeudesta ja vaihtojen määrästä. YTV:n (nyk. HSL) Reittiopas aloitti toimintansa vuoden 2001 lopulla ja se on yksi ensimmäisistä, ellei jopa ensimmäinen, julkisen liikenteen ovelta ovelle reittiopas. Reittiopasta ylläpitää ja kehittää CGI. ==Reittioppaita== *Matka.fi : koko Suomi, ylläpitäjänä Traficom. *Perille.fi: koko Suomi (kaukoliikenne sekä pääkaupunkiseudun ja Tallinnan lähiliikenne) *HSL Reittiopas : pääkaupunkiseutu (Helsinki, Espoo, Vantaa, Kauniainen, Kerava, Kirkkonummi, Sipoo, Siuntio, Tuusula) *Kevyen liikenteen Reittiopas : pääkaupunkiseutu *Nyssen reittiopas: Tampere *Fölin reittiopas : Turun seutu *Oulunliikenne.fi Oulu: (sis. joukkoliikenteen, kävelyn, pyöräilyn ja autoliikenteen reittioppaat) *Lahden reittiopas: Lahti *Resplus: Ruotsi *Peatus: Viro ==Lähteet== Luokka:Joukkoliikenne Luokka:Autoilu
PMPO

PMPO on lyhenne englannin kielen sanoista Peak Momentary Performance Output, Peak Music Power Output, Pulse Maximum Power Output, Peak Momentary Power Output tai Peak Maximum Power Output, joka on suomeksi käännettynä ulostuleva hetkellinen huipputeho. Eri valmistajat käyttävät hieman eri nimityksiä, koska mittaustavatkin poikkeavat toisistaan. PMPO-lukemaa käytetään usein mainostuksessa keskimääräisen tehon sijasta, koska laitteen PMPO-teho on usein yli kymmenen kertaa suurempi kuin keskimääräinen teho. Leikkimielisesti sanotaankin, että PMPO on lyhenne sanoista Power for Marketing Purposes Only tai Pure Marketing Power Output eli pelkästään markkinointitarkoituksiin soveltuva teholukema, koska sen pääasiallinen tarkoitus on yleensä hämätä kuluttajia luulemaan, että vahvistimen antama teho on suurempi kuin todellisuudessa. Äänentoistolaitteista vain harva kykenee toimimaan annetulla PMPO-teholla pitempään kuin muutaman millisekunnin rikkoontumatta, joten käytännön musiikinkuuntelun kannalta PMPO:lla ei ole merkitystä. Se, että muutamat laitteet kykenevät antamaan PMPO:n mukaisen tehon lyhytaikaisesti normaaliolosuhteissakin johtuu siitä, että mittaustavat vaihtelevat hyvin paljon. PMPO:n mittausmenetelmille ei ole olemassa mitään standardeja ja kukin laitevalmistaja määrittelee omat mittaustavat. Esimerkiksi mittausaika vaikuttaa huomattavasti saatavaan tulokseen. Kun mittausaikaa lyhennetään, saatava teho kasvaa, koska laite ei ehdi ylikuumentua ja vahvistimissa kondensaattoreiden varaus ei ehdi merkittävästi laskea, jolloin useiden laitteiden heikoin lenkki eli alimitoitettu muuntaja ei ehdi rajoittamaan saatavaa tehoa. Tällöin on mahdollista, että vahvistimen antama teho ylittää hetkellisesti laitteen verkosta tai paristoilta ottaman tehon. Muita yleisiä tapoja mittaustulosten paranteluun ovat jäähdyttäminen ja vahvistimen käyttö tavallista pienemmällä kuormaimpedanssilla, jolloin ohmin lain mukaisesti kuormaan saadaan suurempi teho samalla jännitteellä. Jäähdytys pienentää laitteen metalliosien resistanssia, jolloin virta pääsee kulkemaan paremmin, eikä ylikuumeneminenkaan tapahdu yhtä nopeasti kuin normaalikäytössä. Toisinaan mittauksia ei edes vaivauduta tekemään, vaan PMPO-arvoksi määritellään mainosten laatijoiden mielestä laitteen ulkonäköön ja kokoon sopiva lukema. == Keskimääräisen tehon ja PMPO -tehon vertailu == * Fujitsu- Siemens "120W" Pc-kaiuttimet: 3 W RMS, 120 W PMPO * Teac PM-100 3D surround -kaiuttimet: 16 W RMS, 180 W PMPO * Kinyo "200 W" PC -kaiuttimet: 3 W RMS, 200 W PMPO * Philips Fun Power Plus MMS-102 PC -kaiuttimet: 10 W RMS, 120 W PMPO (Philipsin datalehdet mainitsevat vain RMS-arvon, PMPO arvo on jälleenmyyjien ilmoittama.) Luokka:Akustiikka Luokka:Äänentoistotekniikka
Soittolista

Soittolista () -termillä tarkoitetaan yleensä listaa jollakin radiokanavalla tiettynä ajanjaksona soitettavasta musiikista. Joskus soittolista voi olla lista sen hetken suosituimmista tietyn musiikkityylin musiikkikappaleista järjestettynä suosituimmuusjärjestykseen, esimerkiksi TOP 40 -lista. Tällaisia hittilistoja löytyy suosituimpien radio-ohjelmien koostamina sekä perinteiseen tapaan levymusiikkia soittavilta musiikin ammattilaisilta koottuna. Soittolistoille pääsevät yleensä musiikkiartistin tai yhtyeen suosituimmat single-levytykset. Parhaimpina esimerkkeinä voidaan mainita Michael Jacksonin Bad-levy, jolta nousi viisi singleä Billboard Hot 100 -soittolistan ensimmäiseksi vuosina 1987–1988. Soittolistojen lisäksi kerätään tietoa levymyynnistä, jolloin on kyse erikseen levyalbumien ja -singlejen levymyyntilistasta. Levymyynnin singlelistat ovat laajentuneet pikkuhiljaa käsittämään myös Internet-lataukset ja suoratoiston. Radiotuotannossa soittolista, ajolista, on myös tekninen termi, joka tarkoittaa listaa lähetyksessä soitettavasta musiikista. Yleiskeskustelussa termit sotketaan monesti keskenään, ja radioasemia syytetään "soittolistojen" käytöstä silloin, kun tarkoitetaan orjallista tietyn formaatin noudattamista. Soittolista laaditaan joko toimittajan/DJ:n itsensä tekemänä tai käytetään automaattista musiikinvalintajärjestelmää, joka tiettyjen ehtojen mukaan valitsee soitettavan musiikin. Suomessa radiokanavien soittolistojen laadinnassa keskeisiä henkilöitä ovat kanavien musiikkipäälliköt (esim. Mikko Koivusipilä), joille levy-yhtiöiden promoottorit esittelevät uutuuslevyjä viikoittain. Musiikkipäällikkö lisää eli ”äddää” sopiviksi arvioimiaan kappaleita soittolistalle. Tässä vaiheessa kappale soi kanavalla harvakseltaan, kunnes se testataan, eli siitä esitetään lyhyitä otteita valikoidulle kuulijakunnalle, jonka antaman palautteen perusteella parhaiten testanneet kappaleet nostetaan voimasoittoon ja huonosti testanneet poistetaan listalta. Kappale pysyy listalla niin kauan kuin se testaa hyvin, kaupallisilla kanavilla jopa useita kuukausia, mutta esimerkiksi Radio Suomessa toistokerrat ovat huomattavasti harvalukuisempia. == Radioasemien käyttämiä ajolistaohjelmistoja == * RCS (Radio Computing Services) * Zenon Media * Dalet Radio Suite Useimmat, kuten kaikki edellä mainitut radioasemien listaohjelmistot ovat palvelinpohjaisia. ==Historia== 20\. syyskuuta 1940 Billboard-lehti julkaisi lehden ensimmäisen listan musiikin suosituimmuudesta. Billboard Hot 100 - soittolista ja samalla uusi sisältö radiosoitto-ohjelmien rungoksi syntyivät. ==Lähteet== == Aiheesta muualla == * Tia Yliskylä: Kuka vapauttaisi soittolistan? Utain 26.3.2009. Luokka:Radiotoiminta
STTK-Opiskelijat

STTK-Opiskelijat on Toimihenkilökeskusjärjestö STTK:n opiskelijajärjestö. STTK-Opiskelijoilla on STTK:laisten liittojen kautta lähes 60 000 opiskelijajäsentä. STTK-Opiskelijoiden toiminnasta vastaavat puheenjohtaja sekä kaksi varapuheenjohtajaa, jotka valitsee STTK-Opiskelijoiden valtuusto. > "STTK-Opiskelijat on opiskelijoiden oma järjestö, joka vaikuttaa, > osallistuu, ottaa kantaa ja tiedottaa. STTK Opiskelijat tekevät myös työtä > opiskelijoiden ja nuorten työelämätietämyksen vahvistamiseksi." == Puheenjohtajat == *Valtteri Mäyrälä 1.1.2024- *Markus Kutvonen 1.1.2021–30.12.2023 *Saana Simonen 1.1.2019–31.12.2020 *Hanna Turpeinen 1.1.2018–31.12.2018 *Emma Koskimaa 1.1.2015–31.12.2017 *Mikko Valtonen 1.1.2014–31.12.2014 *Joni Vainikainen 1.1.2013–31.12.2013 *Aku Aarva 1.1.2012–31.12.2012 *Ilona Vihlman 1.1.2011–31.12.2011 *Saku Jokisalo 1.1.2010–31.12.2010 *Jarno Kaukola 1.1.2009–31.12.2009 *Antti Luostarinen 1.1.2008–31.12.2008 *Mila Torkkeli 1.1.2007–31.12.2007 ==Lähteet== == Aiheesta muualla == *STTK:n ja STTK-Opiskelijoiden Tervetuloa työelämään -sivusto Opiskelijat Luokka:Suomalaiset opiskelijajärjestöt
Tradenomiliitto TRAL

Tradenomit (Tradenomiliitto TRAL ry) on akavalainen tutkintopohjainen tradenomien edunvalvonta- ja palveluorganisaatio, johon voivat liittyä tradenomi-, BBA- tai tradenomi (ylempi AMK) -tutkinnon suorittaneet tai niitä opiskelevat. Yhdistyksessä on jäseniä noin 30 000, joista noin puolet on valmistuneita tradenomeja. Yhdistys on perustettu vuonna 1996. ==Organisaatio== Tradenomiliitto TRAL ry:n ylintä päätösvaltaa käyttää valtuusto, jonka jäsenet valitsevat vaaleilla. Valtuustoon kuuluu 35 jäsentä. Valtuuston toimikausi alkaa liittovaltuuston vaalin tuloksen vahvistamisesta ja kestää kolme vuotta. Valtuuston opiskelijaedustajat nimittää Tradenomiopiskelijat (Tradenomiopiskelijaliitto TROL ry). Viimeisimmät valtuustovaalit järjestettiin keväällä 2023. Valtuusto valitsee liiton hallituksen. Hallituksen toimikausi on 3 vuotta. Liiton palveluksessa on 21 työntekijää, jotka vastaavat jäsenten edunvalvonnasta ja jäsenpalvelusta. ==Tradenomiopiskelijat (Tradenomiopiskelijaliitto TROL ry)== Tradenomeihin kuuluu itsenäisenä yhdistyksenä Tradenomiopiskelijat (Tradenomiopiskelijaliitto TROL ry.), johon opiskelijat järjestäytyvät pääosin itsenäisten alueellisten yhdistysten kautta. Tradenomiopiskelijat toimii tradenomiopiskelijoiden etuja valvovana ammatillisena opiskelijajärjestönä. ==Alue- ja alakohtaiset yhdistykset== Tradenomien alaisuudessa toimii myös itsenäisiä alakohtaisia ja alueellisia tradenomiyhdistyksiä: *Finanssialan Tradenomit ry *IT-tradenomit ry *Kaupan alan tradenomit ry *Taloushallintoalan tradenomit ry *Ylemmät tradenomit ry *Jyväskylän seudun tradenomit ry *Kemi- Tornion Tradenomit ry *Lahden seudun tradenomit ry *Oulun seudun tradenomit ry *Pohjanmaan tradenomit ry *Pohjois-Savon tradenomit ry *Pääkaupunkiseudun tradenomit ry *Saimaan seudun tradenomit ry *Tampereen seudun tradenomit ry *Turun seudun tradenomit ry - Åbonejdens tradenomer rf ==Lähteet== ==Aiheesta muualla== *Tradenomit *Tradenomiopiskelijat *KOKO-kassa *
Caudron C.59

Caudron C.59 oli ranskalainen, kaksipaikkainen, kaksitasoinen ja puurakenteinen yksimoottorikone kangasverhouksella. Valmistaja oli Caudron ja konetta valmistettiin vuosina 1922-1924. Kone oli suunniteltu moniin eri tehtäviin. Kone oli käytössä Ranskan lisäksi Bulgariassa, Kiinassa, Turkissa ja se osallistui myös Espanjan sisällissotaan. Koneesta tehtiin myös C.59/2-variantti, joka oli varustettu 230 hv:n Lorraine 7Ma-moottorilla. Caudron C.59-lentokoneita rakennettiin yli 1 800 kappaletta. ==Tekniikkaa== * Kärkiväli: 10,24 m * Pituus: 7,80 m * Tyhjäpaino: 700 kg * Lentopaino: 988 kg * Moottori: 180 hv:n Hispano-Suiza 8A (C.59/2:ssa 230 hv:n Lorraine 7Ma) ==Suorituskyky== * Huippunopeus: 170 km/h * Toiminta-aika: 3,5 h ==Käyttö Suomessa== Suomen ilmavoimille ostettiin vuonna 1923 Ranskasta kolme Caudron C.59 -konetta. Koneiden tunnukset olivat ns. neljännessä rekisterissä 2E3-2E5 ja vuoden 1927 rekisterissä CA-48 - CA-50. Koneiden valmistusnumerot olivat 5407–5409. Koneessa oli pyörälaskutelineet, mutta ainakin 2E3-konetta kokeiltiin myös kellukkeilla. Koneet vastaanotettiin 8. marraskuuta 1923 ja viimeinen niistä poistui käytöstä 1931. ==Museokoneet Suomessa== Päijät-Hämeen ilmailumuseossa Vesivehmaan lentokentällä on yksi Caudron C.59 -lentokone (CA-50). ==Lähteet== * Kalevi Keskinen, Kyösti Partonen, Kari Stenman, Suomen Ilmavoimat I 1918-27, 2005. ISBN 952-99432-2-9. * Kalevi Keskinen, Kari Stenman, Klaus Niska, Suomen ilmavoimien lentokoneet 1918-1939, Tietoteos, 1976. C.59 Luokka:Ranskalaiset hävittäjälentokoneet Luokka:1920-luvun hävittäjälentokoneet Luokka:Ranskalaiset koulukoneet Luokka:1920-luvun koulukoneet
Fakarava

Fakarava on atolli Ranskan Polynesiassa, Tyynellämerellä. Se on osa Tuamotun saariryhmää. Atolli sijaitsee 450 kilometriä Tahitista koilliseen. Fakaravan suurin kylä on Rotoava, jossa on noin 350 asukasta. Atollilla oli 844 asukasta vuoden 2017 väestönlaskennassa. Fakaravan kuntaan kuuluvat myös Kauehi ja Niau. Fakarava on saariryhmänsä toiseksi suurin atolli Rangiroan jälkeen, sen laguunin pinta-ala on yli 1 112 neliökilometriä. Atollin kaakkoisosassa on kilometrin levyinen yhteys mereen.Oceandots.com: Tuamotu Archipelago - Fakarava . Viitattu 8. heinäkuuta 2013. Atollilla on myös lentoasema. == Lähteet == == Aiheesta muualla == Luokka:Ranskan Polynesian saaret
George Hamilton

George Hamilton (s. 12. elokuuta 1939 Memphis, Tennessee, Yhdysvallat) on yhdysvaltalainen elokuva- sekä televisionäyttelijä. Hän aloitti elokuvauransa jo vuonna 1952 ja näyttelee edelleen. Hamilton on myös ohjannut useita elokuvia. ==Näyttelijänura== George Hamilton sai ensimmäisen pienen roolinsa jo 1952 mutta löi läpi 1959 elokuvalla Varjoja auringossa (engl. 'Crime & Punishment, USA'). ==Yksityiselämä== Hamilton tapasi presidentin tyttären Lynda Byrd Johnsonin 1966 ja heidän välilleen syttyi romanssi. Hän oli myöhemmin naimisissa Alana Collinsin kanssa vuosina 1970–1975; heille syntyi liitosta poika Ashley Hamilton 1974. Hamiltonilla on myös poika George Thomas Hamilton (s. 2000) Kimberley Backfordin kanssa. ==Muuta== Hamilton usein sekoitetaan näyttelijä Warren Beattyyn heidän ulkoisen samankaltaisuutensa vuoksi. Hänet tunnetaan myös värikkäistä yksityiselämän käänteistä sekä rusketuksestaan, joka ei tunnu koskaan kalpenevan. ==Elokuvia== *Varjoja auringossa (Crime & Punishment, 1959) *Kohtaus Firenzessä (Light in the Piazza, 1962) *Voittajat (The Victors, 1963) *Z-Z-Zorro! (1981) *Kummisetä osa III (1990) *Doc Hollywood (1991) *Hollywood Ending – elokuvan päätepysäkki (2002) == Aiheesta muualla == * * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vuonna 1939 syntyneet Luokka:Elävät henkilöt
Îles Maria

Îles Maria on asumaton koralliatolli Ranskan Polynesiassa, Tyynellämerellä. Se kuuluu Australsaarten saariryhmään. Atolli koostuu neljästä saaresta, jotka sijaitsevat noin 215 kilometrin päässä Rimatarasta ja noin 325 kilometrin päässä Mangaiasta. Suurin saarista on 80 hehtaarin Tanimanu. Muut saaret ovat Tinimanu (35 ha), Haerai (17 ha) ja Tapu'ata (8,5 ha). Atolli sai nimensä valaanpyyntialus Mariasta, joka kävi saarilla vuonna 1824. Se liitettiin Ranskan Seurasaarten protektoraattiin vuonna 1901. Siitä tuli karkotuspaikka, jonne tuomitut lähetettiin käytännössä nääntymään hengiltä ilman elinkeinoja. Saarille istutettiin kookospalmuja kopran tuotantoa varten 1924. Kopran tuotanto loppui 1980-luvulla, kun yhteysalus lopetti saarilla käymisen. == Lähteet == Iles Maria
Rurutu

Rurutu on saari ja kunta Ranskan Polynesiassa, Tyynellä valtamerellä. Se on osa Australsaarten saariryhmää ja sijaitsee noin 210 kilometrin päässä sen pääsaaresta, Tubuaista. Rurutulla puhutaan tubuain murretta nimeltään rurutu. Saarella on kolme kylää: Moerai, Hauti ja Avera, sekä lentoasema. Vuonna 2012 saaren asukasluku oli 2322. == Lähteet == ==Aiheesta muualla== Luokka:Ranskan Polynesian saaret Luokka:Ranskan Polynesian kunnat
Oseanialaiset kielet

Oseanialaiset kielet ovat austronesialaiseen kielikuntaan kuuluva kieliryhmä. Siihen kuuluvia kieliä on Glottologin arvion mukaan 521. Oseanialaisia kieliä puhutaan suurimmassa osassa Oseaniaa: Mikronesiassa, Polynesiassa sekä suurimassa osassa Melanesiaa.. Joskus kieliryhmästä käytetään myös nimeä itä- austronesialaiset kielet. Puhujamäärältään suurin oseanialainen kieli on fidži. Sillä on toisena kielenään kieltä puhuvat mukaan lukien noin 550 000 puhujaa pääasiassa Fidžillä. Muita yli 100 000 ihmisen äidinkielenään puhumia oseanialaisia kieliä ovat muun muassa samoa, kiribati ja tonga. Maantieteellisesti laajasta levinneisyydestään huolimatta oseanialaisten kielten yhteenlaskettu puhujamäärä on vajaa kaksi miljoonaa. == Oseanialaisten kielten luokitus == Suluissa on arvio kuhunkin ryhmään kuuluvien kielten lukumäärästä. *St Matthias -saarten kielet (2) *japin kieli (1) *Amiraliteettisaarten kielet (31) *Läntisen Tyynenmeren kielet (yli 200) *Itä- ja Keski-Tyynenmeren kielet (yli 200) == Lähteet ==
Polynesialaiset kielet

Polynesialaiset kielet ovat austronesialaiseen kielikuntaan kuuluva kieliryhmä. Niitä puhuu alle miljoona ihmistä koko Polynesiassa ja niihin kuuluvat muun muassa tahiti, samoa, tonga, maori ja havaiji, joista jotkin kielet ovat kuitenkin syrjäytyneet muiden kielien alle. Kuten maorin ja havaijin kielet ovat vaarassa jäädä englannin varjoon. Niiden elvytys on aloitettu vasta äskettäin. Polynesialaisia kieliä arvioidaan olevan yhteensä noin neljäkymmentä, joilla on keskenään monia yhteneväisyyksiä. Siksi uskotaan, että Polynesian saaret asutettiin varsin äskettäin, noin 2500 vuotta sitten.. Kielten samankaltaisuutta kuvaa oheinen taulukko muutamien sanojen äänneasun muuttumisesta kielestä toiseen. Taulukossa käytetty merkintä on foneettinen, eikä vastaa kielten oikeinkirjoitusta. tonga niue samoa sikaiana takuu rapanui tahiti rarotonga māori p-marquesas e-marquesas havaiji taivas pohjoistuuli nainen talo vanhempi == Polynesialaisten kielten ydinryhmän luokitus == Polynesialaisten kielten ydinryhmään kuuluu vajaa 40 kieltä. Ydinryhmän ulkopuolelle jäävät niuen ja tongan kielet muodostavat oman tongalaisten kielten ryhmän. *itäpolynesialaiset kielet: **Marquesaskielet: ***etelämarquesasin kieli ***havaijin kieli ***mangarevan kieli ***pohjoismarquesasin kieli **rapan kieli **tahitilaiset kielet: ***maorin kieli ***rakahanga-manihikin kieli ***rarotongan kieli ***tahitin kieli ***tongarevan kieli ***tuamotun kieli ***tubuain kieli **rapanuin kieli *samoalaiset kielet: **Uvean-Niuafo'oun kielet: ***niuafo'oun kieli ***wallisin kieli ***länsi-uvean kieli **Ellicesaarten kielet: ***kapingamarangin kieli ***nukumanun kieli ***nukuoron kieli ***nukurian kieli ***ontong javan kieli ***sikianan kieli ***takuun kieli ***tuvalun kieli **Futunan kielet: ***anutan kieli ***emaen kieli ***futuna-ainiwan kieli ***itäfutunan kieli ***länsiuvean kieli ***mele-filan kieli ***pilenin kieli ***rennell-belonan kieli ***tikopian kieli **pukapukan kieli **samoan kieli **tokelaun kieli **niuatoputapun kieli (kuollut) == Lähteet ==
Tongalaiset kielet

Tongalaiset kielet ovat austronesialaiseen kielikuntaan kuuluva kieliryhmä. Se on polynesialaisten kielten alaryhmä. Ryhmä koostuu kahdesta kielestä, tongasta ja niuesta. Ne ovat keskenään ymmärrettäviä. Kieliä puhuu äidinkielenään yhteensä noin 108 000 puhujaa. == Lähteet == *
London Calling

London Calling on brittiläisen The Clashin joulukuussa 1979 julkaisema tupla- albumi, joka merkitsi yhtyeelle kaupallista ja taiteellista läpimurtoa. Suoraviivaisen punkin lisäksi albumin tyylikirjo kattoi niin amerikkalaistyylisen rockabillyn ("Brand New Cadillac"), Phil Spector -tyylisen popin kuin myös reggaen ("London Calling", "The Guns of Brixton" ja "Revolution Rock") ja skan ("Rudie Can't Fail"). Albumin tunnetuimmat kappaleet ovat nimikappaleen lisäksi "Clampdown", "Spanish Bombs", "The Guns of Brixton" ja "Train in Vain". Kriitikko- ja yleisöäänestyksissä London Calling on tavallisesti menestynyt hyvin: muun muassa Rolling Stone -lehti valitsi vuonna 2000 albumin 1980-luvun parhaaksi levyksi (London Calling ilmestyi Yhdysvalloissa vuonna 1980) sekä vuonna 2003 kaikkien aikojen kahdeksanneksi parhaaksi. Albumin kuuluisan kansikuvan otti Pennie Smith New York Palladiumilla 21. syyskuuta 1979. Se kuvaa basisti Paul Simononia murskaamassa bassokitaraansa lattiaan. Kannen typografia imitoi Elvis Presleyn debyyttialbumia Elvis Presley. Q Magazine valitsi myöhemmin kuvan kaikkien aikojen parhaaksi rockvalokuvaksi. Pennie Smith itse ei olisi halunnut valokuvaa käytettävän, koska se oli hänen mielestään teknisesti epäonnistunut. Albumin nimi viittaa BBC World Servicen asematunnukseen, joka alkoi "This is London calling ...". Nimikkokappale "London Calling" soi myös elokuvassa Kuolema saa odottaa (James Bond). Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. Albumin nimikappale ylsi kyselyn kokonaistuloksissa sijalle 63. == Kappaleet == Kaikki kappaleet säveltäneet Mick Jones ja Joe Strummer, ellei toisin mainuttu. # # # # # # # # # # # # # # # # # # # ==Singlet== *London Calling (7. joulukuuta 1979) *Train in Vain (Stand By Me) (12. helmikuuta 1980) == Lähteet == Luokka:The Clashin albumit Luokka:Vuoden 1979 albumit
Mikronesialaiset kielet

Mikronesialaiset kielet ovat austronesialaisen kielikunnan oseanialaisten kielten ryhmään kuuluva, Mikronesiassa puhuttava kieliryhmä. Siihen kuuluu noin kaksikymmentä kieltä, joita ovat muun muassa nauru, kiribati, kosrae sekä marshalli. Mikronesialaiset kielet jakautuvat edelleen kahteen kieliryhmään, joista toiseen kuuluu ainoastaan nauru ja toiseen kuuluvat kaikki muut ryhmän kielet. Kieliryhmään kuuluu 20 kieltä: *Varsinaiset mikronesialaiset kielet: **kiribatin kieli **kosraen kieli **marshallin kieli **Pohnpein-Chuukin kielet: ***Pohnpeilaiset kielet: ****mokin kieli ****pingelapin kieli ****pohnpein kieli ***Chuukilaiset kielet: ****chuukin kieli ****karoliinin kieli ****mapian kieli ****mortlockin kieli ****namonuiton kieli ****pááfangin kieli ****puluwatin kieli ****satawalin kieli ****sonsorolin kieli ****tanapagin kieli ****tobin kieli ****ulithin kieli ****woleain kieli *Naurun kieli == Lähteet == *
Tongan maantiede

Tongan saarivaltio sijaitsee eteläisellä Tyynellä valtamerellä. Se koostuu 171 saaresta, joista 36 on asutettuja. Saaret jakautuvat neljään tai viiteen saariryhmään, jotka ovat ʻEua, Tongatapu, Haʻapai ja Vavaʻu. Lisäksi valtion pohjoisosassa sijaitsee kolme muista erillään olevaa saarta: Niuafo'ou, Tafahi ja Niuatoputapu. Niiden katsotaan joskus muodostavan oma saariryhmänsä nimeltään Niua. Kaikkien saarien ilmasto on trooppinen. Saarista suurin on Tongatapu, jonka pinta-ala on 257 neliökilometriä ja jolla pääkaupunki Nukuʻalofa sijaitsee. Tongan pinta-ala on noin 748 neliökilometriä. Rantaviivaa saarilla on yhteensä 419 kilometriä. Korkein kohta sijaitsee Kaon saarella ja on 1 033 metriä merenpinnan yläpuolella. == Lähteet == *
Memory Stick

Memory Stick on Sonyn muistikorttityyppi, joka julkaistiin vuonna 1998. Tätä nimitystä käytetään myös koko Memory Stick -muistikorttituoteperheestä. Tähän perheeseen kuuluu muun muassa Memory Stick Pro -muistikortit, joissa on suurempi kapasiteetti ja tiedonsiirtonopeus, ja pienikokoisemmat Memory Stick Duo -muistikortit. Tyypillisesti Memory Stick -muistikortteja käytetään Sonyn kannettavien elektroniikkalaitteiden tallennusvälineenä. Esimerkiksi digitaalisissa videokameroissa näitä muistikortteja käytetään valokuvien tallentamiseen ja PlayStation Portablessa videokuvan, musiikin ja pelien tallennusvälineenä. Sonyn lisäksi muistikortteja valmistavat lisenssillä nykyään myös SanDisk ja Lexar. Vuodesta 2004 Sony on sisällyttänyt Memory Stick -muistikortteihinsa MagicGate-piirin, joka on tarkoitettu kortille mahdollisesti tallennettavan suojatun materiaalin kopioinnin kontrolloimiseen. == Tuoteperhe == * Memory Stick (Memory Stick Standard) * Memory Stick PRO * Memory Stick Duo * Memory Stick PRO Duo * Memory Stick Micro (M2) * PSP:n Memory Stick == Tiedot == === Siirtonopeudet === * Perus (Standard) ** Suurin kirjoitusnopeus: 14,4 Mbit/s (1,8 MB/s) ** Suurin lukunopeus: 19,6 Mbit/s (2,5 MB/s) * PRO ** Normaali siirtonopeus (sarjamuodossa): 20 Mbit/s ** Teoreettinen maksiminopeus (rinnakkaismuodossa): 160 Mbit/s (20 MB/s) ** Kirjoitusnopeus vähintään: 15 Mbit/s * PRO High Speed ** Suurin luku-/kirjoitusnopeus: 80 Mbit/s === Mitat === * Perus (Standard) ** 50,0 mm (L) x 21,5 mm (K) x 2,8 mm (S) * Duo ** 31,0 mm (L) x 20,0 mm (K) x 1,6 mm (S) == Aiheesta muualla == * Memory Stick . Luokka:Tietokoneen tallennusmediat Luokka:Sony
Libius Severus

Libius Severus oli Länsi-Rooman keisari vuosina 461–465. Magister militum Ricimer julisti Severuksen keisariksi 19. marraskuuta vuonna 461 sen jälkeen kun oli syrjäyttänyt Majorianuksen. Severus oli nukkekeisari, ja todellinen valta oli Ricimerillä. Severuksesta ei ole jäänyt minkäänlaisia merkkejä historiaan. Hänen henkilöstään ei tiedetä juuri mitään; kaikki hänen hallituskautensa tapahtumat lasketaan yleensä Ricimerin aikaansaannoksiksi. Itä-Rooman keisari Leo I ei tunnustanut Severusta. Severus kuoli vuonna 465, joko Ricimerin murhaamana tai luonnollisista syistä. == Kirjallisuutta == * * Luokka:Rooman keisarit Luokka:Syntymävuosi tuntematon Luokka:Vuonna 465 kuolleet